पाएं अपने शहर की ताज़ा ख़बरें और फ्री ई-पेपरडाउनलोड करें
अम्बाला. ‘नेबर हुड वॉच’ (पुलिस पब्लिक मीटिंग) में निष्कर्ष यह निकला है कि शहर के लोग सदर बाजार में वाहनों से परेशान हैं। अब तक प्यार से वाहन चालकों को बहुत समझाया गया, अब समय सख्ती दिखाने का है। यह बात डीसीपी (सिटी) विनोद कौशिक ने बुधवार को कैंट सदर थाने में कही। उन्होंने साफ कर दिया कि आगामी दिनों में पुलिस खास प्लान बनाकर सदर इलाके में बिगड़ते ट्रैफिक हालात सुधारेगी।
सदर थाने में शाम को हुई मीटिंग के दौरान बाजार एसोसिएशनों के सदस्यों व दुकानदारों ने कैंट में क्राइम कंट्रोल के लिए डीसीपी के सामने सुझाव रखे। मुख्य मुद्दा सदर बाजार में ‘ट्रैफिक कंट्रोल’ का रहा। शहर का दिल कहलाए जाने वाले सदर बाजार की बिगड़ती हालत के लिए दुकानदारों के साथ-साथ वाहन चालकों को जिम्मेदार ठहराया। क्राइम कंट्रोल के लिए मीटिंग में कई अच्छे सुझाव मिले जिन्हें अधिकारियों ने नोट किया।
मीटिंग में यह मौजूद रहे: मीटिंग में एसीपी कैंट राहुल देव, सदर एसएचओ जंगशेर सिंह, महेशनगर एसएचओ रमेश कुमार सहित पुलिस चौकियों के प्रभारी मौजूद थे। बैठक में द मेन सदर बाजार एसोसिएशन, बजाजा बाजार, चौड़ा बाजार, हनुमान बाजार मार्केट एसोसिएशन, दाल बाजार एसोसिएशन, अनाज मंडी एसोसिएशन के अलावा कई संगठन पदाधिकारी मौजूद थे।
वीडियोग्राफी के साथ फोटो भी : मीटिंग में डीसीपी विनोद कौशिक ने कहा पुलिस टीम ने पूरे बाजार का निरीक्षण किया है। वीडियोग्राफी के साथ फोटो भी ली गई है। सुधार के लिए कई बिंदु हैं। दुकानदार व वाहन चालकों का इसमें सहयोग जरूरी है। पुलिस ने कुछ पार्किग एरिया चिन्हित किए हैं जहां वाहनों की सुरक्षा के लिए भविष्य में पुलिस जवान तैनात होंगे। उन्होंने लोगों से यलो लाइन के भीतर वाहन खड़े करने का आह्वान किया। कहा कि सदर थाने के पूर्व एसएचओ बनवारी लाल जब थे तब ज्यादा बंदिशें नहीं थीं और ट्रैफिक कम था।
यह भी कहा डीसीपी ने
- छोटे बच्चे वाहन चलाते पकड़े गए तो स्कूल व कालेजों के प्रिंसिपल की जिम्मेदारी तय होगी।
- सदर इलाके में यलो लाइन के अंदर वाहन चालक वाहन खड़े करें।
- यलो लाइन से बाहर वाहन मिले तो चालान होंगे।
- बाजार के दुकानदार अपना सामान अंदर रखें। बाहर सामान रखने वालों पर कार्रवाई होगी।
- किराएदारों की सूची संबंधित थाने व चौकियों में दें।
- ट्रैफिक सुधार के लिए कमेटी बनेगी जो वन-वे ट्रेफिक करने के बारे में सर्वे करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn